پاکستان پر ہندوستان کی کڑی نکتہ چینی

ہندوستان اور پاکستان کے وزرائے خارجہ نے اقوام متحدہ کی جنرل اسمبلی کےاجلاس میں ایک دوسرے پر کڑی نکتہ چینی کی ہے۔

خبر کا کوڈ: 2663

تاریخ: 30 September 2018 - 11:54

مقدس دفاع نیوز ایجنسی کی بین الاقوامی رپورٹر رپورٹ کے مطابق، نیویارک میں اقوام متحدہ کی جنرل اسمبلی کے اجلاس میں ہندوستانی وزیر خارجہ سشما سوراج نے پاکستان پر کڑی نکتہ چینی کرتے ہوئے کہا کہ ہندوستان میں دہشت گردی پاکستان سے آتی ہے اور اسامہ بن لادن کا پاکستان میں پایا جانا اس کا ثبوت ہے۔

ہندوستانی وزیر خارجہ نے پاکستان پر الزامات عائد کرتے ہوئے کہا کہ دہشت گردی کا ناسور دنیا بھر میں پھیل چکا ہے لیکن ہندوستان میں دہشت گردی پاکستان کی طرف سے آتی ہے، القاعدہ کے سرغنہ اسامہ بن لادن کا پاکستان میں پایا جانا اس بات کا واضح ثبوت ہے جب کہ ممبئی حملوں کا ماسٹر مائنڈ اب بھی آزاد ہے۔

پاکستان اور ہندوستان ایک دوسرے پر اپنے ممالک کے داخلی امور اور اسی طرح دہشتگردی میں ملوث ہونے کے الزامات عائد کرتے رہتے ہیں۔

پیغام کا اختتام/